open-index/open-wikipedia-markdown huggingface dataset:
Chappaquiddick Island

**Chappaquiddick Island** on pieni saari Yhdysvalloissa. Se sijaitsee Martha’s Vineyardin vieressä ja kuuluu Edgartowniin. Talveen 2007 saaria yhdisti kapea kolmen kilometrin mittainen rantakaistale Katama Beach, joka aika ajoin murtui myrskyissä. Huhtikuusta 2007 alkaen saarilla ei enää ole toisiinsa yhteyttä, sillä ankara myrsky katkaisi maayhteyden kokonaan.

## Katso myös
*Chappaquiddickin sillan onnettomuus

## Lähteet
César Ruminski

**César Jean Ruminski** (13. kesäkuuta 1924 – 13. toukokuuta 2009) oli ranskalainen jalkapalloilija, pelipaikaltaan maalivahti. Hän syntyi Douaissa ja aloitti ammattilaisuransa vuonna 1942.

Ruminski pelasi Ranskan jalkapallomaajoukkueessa vuoden 1954 maailmanmestaruuskilpailuissa Sveitsissä.

Ruminskin ammattilaisseuroina olivat Stade de Reims (1942–1946), SC Douai (1946–1947), Le Havre AC (1947–1952) ja Lille OSC (1952–1954).
Jimmy Sangster

**Jimmy Sangster** (2. joulukuuta 1927 – 19. elokuuta 2011) oli brittiläinen elokuvaohjaaja ja -käsikirjoittaja. Hän erikoistui kauhuelokuviin Hammer Film Productionsille työskennellessään.

Sangsterin elokuvien joukossa ovat *[[Frankensteinin kirous]]* (1957), *[[Dracula (vuoden 1958 elokuva)|Dracula]]* (1958), *[[Dracula – pimeyden ruhtinas]]* (1966), *The Horror of Frankenstein* (1970) ja *Vampyyrin himo* (1971).

## Lähteet

## Aiheesta muualla
*
Bob Pulford

**Robert Jesse ”Bob” Pulford** (31. maaliskuuta 1936 Newton Robinson, Ontario, Kanada – 5. tammikuuta 2026) oli kanadalainen jääkiekkoilija, valmentaja ja taustavaikuttaja. Hän pelasi hyökkääjänä NHL-joukkueissa Toronto Maple Leafs ja Los Angeles Kings. Maple Leafsissa hän voitti kaksi Stanley Cupia, ja hänet valittiin pelaajakategoriasta 1991 Hockey Hall of Fameen. Pulford toimi pelaajauransa jälkeen valmentajana ja taustavaikuttajana. Kingsissä hän voitti valmentajana Jack Adams Awardin, ja Chicago Blackhawksissa hän toimi kolmella vuosikymmenenä seuran johtotehtävissä.

## Pelaajaura
Pulford syntyi 1936 Newton Robinsonissa Ontariossa. Hän pelasi viimeiset juniorikautensa OHA-sarjan Toronto Marlborosissa. Hän oli voittamassa heille Memorial Cupia vuosina 1955 ja 1956.

NHL-joukkue Toronto Maple Leafs nosti Pulfordin joukkueeseensa kaudeksi 1956–1957. Hänestä tuli nopeasti sarjan parhaita kahteen suuntaan pelaavia hyökkääjiä. Hän oli tehokas hyökkäyspäähän, mutta samalla hän osasi puolustaa sarjan parhaimpia hyökkääjiä vastaan.

Pulford pelasi Maple Leafsissa 14 kauden ajan ja teki vähintän 17 maalia seitsemällä kaudella putkeen vuosina 1961–1968. Hän oli voittamassa Stanley Cupia Maple Lefasissa keväällä 1962, 1963, 1964 ja 1967. Vuoden 1967 pudotuspeleissä Pulford teki viidennen loppuottelun ratkaisseen maalin toisessa jatkoerässä. Maple Leafs voitti myös kuudennen finaaliottelun ja koko ottelusarjan Montreal Canadiensia vastaan 4–2.

Pulford pelasi uransa kaksi viimeistä kautta Los Angeles Kingsissä. Hänet kaupattiin Maple Leafsista Kingsiin syyskuussa 1970. Maple Leafs sai vahdossa Garry Monahanin ja Brian Murphyn. Pulford lopetti uransa vuonna 1972. Hän pelasi NHL:n runkosarjassa 1&nbsp;079 ottelua ja teki niissä 643 pistettä. Hänet valittiin viidesti , ja hän teki kolmena kautena eniten alivoimamaaleja.

Pulford valittiin vuonna 1991 Hockey Hall of Fameen pelaajakategoriassa.

## Valmentajana ja vaikuttajana
Pulford valittiin heti pelaajauransa jälkeen Kingsin uudeksi valmentajaksi. Hän valmensi Kingsiä viiden kauden ajan, ja kaudella 1974–1975 joukkue keräsi 105 pistettä. Se oli seuran ennätys, jota sivuttiin seuraavan kerran vasta kaudella 2024–2025. Pulford valittiin keväällä 1975 NHL:n vuoden valmentajaksi ja hänet palkittiin Jack Adams Awardilla.

Pulfordista tuli vuonna 1977 Chicago Blackhawksin päävalmentaja ja general manager. Hän valmensi joukkuetta parin kauden ajan ja keskittyi sitten general managerin tehtäviin. Hän palasi kuitenkin muutamia kertoja valmentajaksi väliaikaisena vaihtoehtona.

Pulford työskenteli Blackawksille noin kolmen vuosikymmenen ajan, ja hän toimi joukkueen general managerina 1&nbsp;539 ottelussa vuosien 1977–2004 välillä. Hän toimi myös Blackhawksin jääkiekkotoimintojen varajohtajana.

## Saavutuksia ja palkintoja
### Pelaajana
* Stanley Cup 1962, 1963, 1964 ja 1967
* Los Angeles Kingsin kapteeni 1971–1973
* Hockey Hall of Fameen 1991

### Valmentajana
* Jack Adams Award 1975

## Lähteet
*Bob Pulford Legends of Hockey -sivustolla 
*

### Viitteet
Edgartown

**Edgartown** on kunta Martha's Vineyardilla Dukesin piirikunnassa Massachusettsissa Yhdysvalloissa. Sen väkiluku oli vuoden 2000 väestönlaskennassa 3&nbsp;779. Se on piirikuntansa hallinnollinen keskus. Kuntaan kuuluu viereinen Chappaquiddick Island.

## Tilastotietoja
Keskimääräinen työmatkaan käytetty aika on yli 16-vuotiailla asukkailla 15,6 minuuttia. Talouksien keskimääräiset tulot vuonna 1999 olivat 50&nbsp;407 dollaria. Kunnassa asuu kaksi Tyynenmeren saarilta kotoisin olevaa henkilöä.

## Lähteet

## Aiheesta muualla

* Edgartownin kotisivu
Tasapaino

**Tasapaino** tarkoittaa yleisesti tilaa, jossa eri suuntiin vaikuttavat muutosta aiheuttavat tekijät kumoavat toisensa.

Tasapainon käsite esiintyy monilla matematiikan ja luonnontieteen aloilla, esimerkiksi:

* mekaaninen tasapaino statiikassa
* tasapaino, ihmisen kyky pysyä vakaassa asennossa
* termodynaaminen tasapaino lämpöopissa
* kemiallinen tasapaino
* hydrostaattinen tasapaino
* hintatasapaino taloustieteessä
* Nashin tasapaino peliteoriassa

Henkilöt:

* Tasapaino eli Tasis, Kapasiteettiyksikkö yhtyeestä tunnettu rap-artisti

## Katso myös
* homeostaasi
* isostasia
* tasapainolajit
Rudolph Lewis

**Rudolph "Okey" Lewis** (19. heinäkuuta 1888 &ndash; 29. lokakuuta 1933) oli eteläafrikkalainen pyöräilijä, joka voitti maantieajon olympiakultaa vuoden 1912 kesäolympialaisissa Tukholmassa.

## Lähteet
Skandaali (elokuva)

**Skandaali**   on vuonna 1950 ensi-iltansa saanut mustavalkoinen japanilainen elokuva. Sen on ohjannut Akira Kurosawa. Elokuva kertoo paparazzien vainoamista taiteilijasta ja  laulajasta, ja suhtautuu kriittisesti juorulehdistön valtaan.

Kurosawan luottonäyttelijä Toshirô Mifune esittää taiteilijaa, joka tarjoaa viattomasti moottoripyöräkyydin laulajattarelle (Yoskio Yamaguchi). Juorulehti julkaisee heistä kuvan, taiteilija pyrkii katkomaan huhuilta siipiä, mutta häikäilemätön kustantaja (Sakae Ozawa) näkee mahdollisuuden takoa rahaa ja levikkilukuja. Taiteilija palkkaa juristin (toinen Kurosawan luottomies, Takashi Shimura). 

## Lähteet
Harry Stenqvist

**Harry Stenqvist** (25. joulukuuta 1893 &ndash; 9. joulukuuta 1968) oli ruotsalainen maantiepyöräilijä, joka voitti kaksi mitalia vuoden 1920 kesäolympialaisissa Antwerpenissa: kultaa henkilökohtaisessa maantieajossa ja hopeaa maantieajon joukkuekilpailussa.

## Lähteet
Pride

**Pride** tai **gay pride** tarkoittaa maailmanlaajuista liikettä ja ajattelua, jonka mukaan seksuaali- ja sukupuolivähemmistöt voivat olla ylpeitä seksuaalisesta suuntautumisestaan ja sukupuoli-identiteetistään. Pride-liike puolustaa seksuaali- ja sukupuolivähemmistöjen yhtäläisten oikeuksien ja etujen puolesta tehtyä työtä.

## Historia

Vuonna 1965 uutiset Kuuban homojen vankityöleireistä innoittivat yhdysvaltalaisen homo-oikeusjärjestön järjestämään YK:n päämajan ja Valkoisen talon edessä mielenosoitukset. Ne olivat ensimmäisiä homomielenosoituksia Yhdysvalloissa, neljä vuotta ennen Stonewallin mellakoita, joista pride-liike sai alkunsa. Vuosi 1969 oli käänteentekevä, sillä muutaman vuoden sisällä Stonewallin mellakoista homojen oikeuksia ajavia liikkeitä oli perustettu ympäri Yhdysvaltoja ja maailmaa. 28. kesäkuuta 1970 ensimmäiset gay pride -marssit pidettiin New Yorkissa ja Los Angelesissa mellakoiden vuosipäivän kunniaksi. Samantyyppisiä marsseja järjestettiin myös muissa kaupungeissa; nykyisin pride-tapahtumia pidetään vuosittain ympäri maailmaa kesäkuun lopun tienoilla Stonewallin mellakoiden kunniaksi.

Maailman ensimmäinen alkuperäiskansojen pride-tapahtuma järjestettiin Ruotsin Kiirunassa lokakuussa 2014.

## Periaatteet
Liikkeellä on kolme päälähtökohtaa: ihmisten tulisi olla ylpeitä seksuaalisesta suuntautumisestaan ja sukupuoli-identiteetistään, seksuaalinen monimuotoisuus on lahja ja sukupuoli-identiteetti on synnynnäinen eikä sitä voi tarkoituksellisesti muuttaa.

## Pride-kulkueet
Pride-kulkueilla (*pride parade*) juhlistetaan pridea ympäri maailmaa ja levitetään hyvää mieltä sateenkaaripiireissä. Seksuaali- ja sukupuolivähemmistöjen pride-symboleihin kuuluvat sateenkaarilippu, kreikkalainen lambda-symboli sekä pinkki ja musta kolmio, jotka on otettu haltuun niiden aiemmasta käyttötarkoituksesta.

## Pride-liike Suomessa

Suomessa pride-tapahtumia on järjestetty vuodesta 1975 lähtien. Aluksi tapahtumasta käytettiin nimeä **Vapautuspäivät** ja samalla vietettiin myös Setan vuosijuhlia. Vapautuspäivät järjestettiin alun perin vuosittain Helsingissä. Ensimmäistä kertaa Vapautuspäivät järjestettiin Helsingin ulkopuolella vuonna 1990, Turussa. Vuonna 1995 ne pidettiin Jyväskylässä ja 1997 Oulussa. Vuonna 2000 tapahtuman nimeksi vakiintui Pride. Seta järjesti Priden aluksi vuorovuosin Helsingissä ja jossakin muualla Suomessa (Jyväskylässä 2001, Vaasassa 2003 ja Tampereella 2005). Vuodesta 2006 lähtien Helsingin seudun Seta, nykyään Helsinki Pride -yhteisö, on järjestänyt Helsinki Pride -tapahtuman joka vuosi. Muut Setan jäsenjärjestöt ovat järjestäneet pride-tapahtumia omilla paikkakunnillaan satunnaisemmin.

Suomalaista pride-kulttuuria:
* Tapahtumia ja projekteja: Vinokino, Tribadien yöt ja päivät, Tvättlina – Pyykkinaru
* Lehtiä: FinnQueer, Kehrääjä, QX.fi
* Mr. Gay Finland ja Miss Gay Finland
* Homobaareja ja yökerhoja: DTM, Gay Gambrini, Lost & Found, Mixei
* Homosauna
* Yhteisöjä: Ranneliike.net-verkkoyhteisö

## Katso myös
* Helsinki Pride
* Europride
* Christopher Street Day
* InterPride
* LGBTQ+-symbolit

## Lähteet

## Aiheesta muualla

* Pride & GLBT-vapautusliike  Ranneliike.net-sivustolla.
Heikki Sankari

**Heikki Sankari** (s. 8. toukokuuta 1968 Kaarina) on suomalainen näyttelijä, ohjaaja ja teatterituottaja. 

Sankarin teatteriura alkoi jo ennen Teatterikorkeakoulua kotikaupungin Kaarina-teatterista. Hän on ollut valmistumisestaan 1994 lähtien kiinnitettynä Helsingin kaupunginteatterissa, jossa hän on tehnyt kymmeniä rooleja, muun muassa näytelmissä *Albert Speer – Hitlerin arkkitehti* (2003), *[[Kerjäläisooppera]]* (2007), *[[The Producers]]* (2007) ja *Ladykillers – Sarjahurmaajat* (2014).

Näyttelemisen lisäksi Sankari on tehnyt tuottajan, ohjaajan ja käsikirjoittajan töitä etenkin turkulaisessa Samppalinnan kesäteatterissa. Kesäksi 2007 hän ohjasi sinne Stephen Sondheimin musikaalin *Forum, eli sattuipa hassusti* (*A Funny Thing Happened on the Way to the Forum*), kesäksi 2008 Suomen-kantaesityksen Chad Bequelin, Tim Herlihyn ja Matthew Sklarin musikaalista *Hääkeikka* (*The Wedding Singer*) ja kesäksi 2009 Euroopan-kantaesityksen Elvis Presleyn lauluihin perustuvasta *All Shook Up* -musikaalista. 2010-luvulla hänen ohjauksiaan Samppalinnassa ovat olleet *Blondi – Legally Blonde* (2011), *[[Housut pois (musikaali)|Housut pois!]]* (*The Full Monty*, 2012), *Five Guys Named Moe* (2013) sekä *Matti ja Teppo – The Turku Brothers* (2014), jonka Sankari myös käsikirjoitti.

Sankarin ääni on tuttu monista piirretyistä.

Heikki Sankari omistaa vaimonsa Pia-Liisan kanssa Turun Kakolanmäellä entisen vankilanjohtajan talon. He pitävät siinä kesäkahvilaa.

## TV-sarjat
* *[[Kotikatu]]* (1995) – Osku Ronkainen (kaksi jaksoa)
* ''Hyvät neuvot kalliit'' (2000) – Markus Gerlander (yksi jakso)
* ''Benner & Benner'' (2001) – Mauri Salminen (yksi jakso)
* ''Rikospoliisi Maria Kallio'' (2003) – Vesku Teräsvuori (kolme jaksoa)
* ''Tahdon asia'' (2005) – Turkulaiskorsto (yksi jakso)
* *[[Käenpesä]]* (2005) – Tapio (yksi jakso)
* ''Alamaailma-trilogia: Vanki'' (2010) – Pertti Levola (viisi jaksoa)
* *[[Apinatasavalta]]* (2011) – monia rooleja

## Elokuvat
* *[[Lähtö]]* (1994) – Jusu
* ''Suolaista ja makeaa'' (1995) – Perälä
* *[[Juhannustarinoita]]* (1997) – 2. baarimikko
* ''Heinähattu ja Vilttitossu'' (2002) – konstaapeli Isonapa

## Dubbauksia

## Lähteet

## Aiheesta muualla
*
*
Korsikan ralli

**Korsikan ralli** (*Tour de Corse – Rallye de France*) on rallikilpailu, joka ajetaan Ranskalle kuuluvalla Korsikan saarella. Se ajettiin ensimmäisen kerran vuonna 1956, ja nykyään kilpailu on osa rallin maailmanmestaruussarjaa. Kilpailu koostuu eri puolilla Korsikan saarta sijaitsevista, mutkaisilla asfalttiteillä ajettavista erikoiskokeista ja niiden välisistä siirtymätaipaleista.

Kilpailun historiaa varjostavat useat kuolonuhreja vaatineet onnettomuudet. 1980-luvulla kuolemantapauksia sattui kolmena peräkkäisenä vuonna. Vuonna 1985 Italian Attilio Bettega kuoli rallin neljännellä erikoiskokeella. Vuotta myöhemmin Henri Toivonen ja hänen kartanlukijansa Sergio Cresto saivat surmansa kilpailun 18. erikoiskokeella Corte–Taverna. Vuonna 1987 kartanlukija Jean-Michel Argenti kuoli ulosajossa.

Ensimmäisen Korsikan rallin voitti belgialainen naiskuljettaja Gilberte Thirion Renault Dauphine -autolla. Kaksi kuljettajaa on onnistunut voittamaan kilpailun ennätykselliset kuusi kertaa: ranskalainen Bernard Darniche (1970, 1975, 1977–79 ja 1981) ja hänen maanmiehensä Didier Auriol (1988–90, 1992 ja 1994–95). Ei-ranskalaisiin kuljettajiin, jotka ovat onnistuneet voittamaan kilpailun vähintään kahdesti kuuluvat Italian Sandro Munari, Suomen Markku Alén, Skotlannin Colin McRae ja Belgian Thierry Neuville. 

Kilpailu on kuulunut rallin MM-sarjaan sarjan perustamisesta 1973 lähtien lukuun ottamatta vuosia 2009–2014. Kilpailu kuului IRC-sarjaan vuosina 2011-2012 ja rallin EM-sarjaan vuosina 2013-2014. Vuodesta 2010 alkaen sen paikan MM-kalenterissa otti Alsacen alueella, Saksan ja Ranskan rajan tuntumassa, ajettu Ranskan ralli. Vuonna 2015 Korsikan ralli palasi MM-kalenteriin. 

## Voittajat

## Lähteet

## Aiheesta muualla
* eWRC-sivustolla
Uno Sjöholm

**Uno Alexander Sjöholm** (22. kesäkuuta 1889 Turku – 31. heinäkuuta 1981) oli suomalainen arkkitehti, joka toimi vankeinhoitohallituksen arkkitehtina 1920-luvulla. Sjöholm on suunnitellut esimerkiksi Pelson, Iskolan ja Konnunsuon vankilan rakennuksia. Hänen suunnittelemansa rakennukset edustavat barokkiklassista tyylisuuntaa, ja monet niistä ovat rakennustaiteellisesti ja kulttuurihistoriallisesti arvokkaita suojeltuja rakennuksia.

## Työt
### Iskolan vankila
* Päärakennus, 1925

### Pelson vankila

### Konnunsuon vankila

### Riihimäen keskusvankila
* Muuntaja, 1929
* Muuri, 1930
* Porttirakennus, 1931
* Työhuonerakennus, 1932
* Talousrakennus, 1934
* Päiväselliosasto, 1934
* Asuinrakennus n:o 1, 1935, n:o 2, 1937
* Tilanhoitajan ja työliikkeenjohtajan asuintalo, 1939
* Hallintorakennus, 1936, kirkkosali III kerroksessa
* Yöselliosasto, 1938
* Asuinrakennukset n:o 3, 1943, n:o 4, 1946 ja n:o 5, 1949

* Paloheimon asuintalo Tottila, 1922

## Lähteet
* Riihimäen merkittäviä rakennuksia
* Aro, Jari: Sukevan keskusvankilan historiikki, 1989.
* Haavikko, Jari: Sonkajärven rakennusperinnettä, 1992. 
* Suomen vankilat, koonnut: Jouko Nevalainen, julkaisija: Oikeusministeriön vankeinhoito-osasto, Helsinki, 2. painos, 1961, s. 49-58
### Viitteet
Ѣ

eli **jat** on käytöstä poistunut varhaiskyrillisen kirjaimiston 32. kirjain.

Kirjaimen nimi on muinaiskirkkoslaavissa  (lausuttiin []) tai ıать ([]), bulgariassa ят [] tai е двойно [] "tupla-e", venäjässä ja ukrainassa ять [], serbiassa јат/jat, kroatiassa jat. Muinaisslaavilaisten kielten translitteraatiossa kirjainta kuvataan yleensä hattupäisellä e-kirjaimella: ě.

Jat kuvasi muinaisslaavilaista pitkää vokaalia. Sen alkuperäinen äännearvo lienee []. Eri slaavilaisissa kielissä jat-vokaali korvautui eri vokaaleilla. Esimerkiksi muinaisslaavilainen juuri * [] ’valkoinen’ sai seuraavia muotoja: venäjässä белый [], ukrainassa білий [], bulgariassa бял [], puolassa biel / biały, tšekissä bílý.

Koska jat-vokaalilla ei ollut sellaista omaa äännearvoa, jota ei samalla olisi ollut jollakin toisella vokaalilla, kirjain kävi tarpeettomaksi ja poistui vähitellen oikeinkirjoitusuudistuksissa: serbiasta Vuk Karadžićin reformissa 1800-luvun alussa, makedoniasta saman reformin vaikutuksesta hieman myöhemmin, venäjästä, valkovenäjästä ja ukrainasta suurin piirtein lokakuun vallankumouksen aikoihin, ja lopulta bulgariasta ja ruteenista 1945. Nykyisin jat on käytössä ainoastaan kirkkoslaavissa.

## Aiheesta muualla

* Luettelo venäjän sanoista, jotka kirjoitettiin 1900-luvun alussa jat-vokaalilla
Brädi

**Brädi**, oikealta nimeltään **Kari Olavi Härkönen**, (s. 9. huhtikuuta 1979 Lahti) on suomalainen hip hop -artisti, joka tunnetaan soolomateriaalinsa lisäksi  yhtenä lahtelaisen 5th Element -hiphop-yhteisön perustajajäsenenä sekä yhtenä rap-yhtye Herrasmiesliigan MC:nä.

## Ura
Brädi on tehnyt musiikkia yksin ja erilaisissa ryhmissä suomeksi ja englanniksi. Englanninkielistä materiaaliaan hän esittää nimellä **Brad Spitt**. Hän on osa Herrasmiesliiga-yhtyettä, johon kuuluvat hänen lisäkseen Cheek ja TS. Brädin voikin nähdä usein Cheekin keikalla lavalla ns. ”tuplaamassa” eli kakkos-solistina. Brädi on nähty myös muutamilla Cheekin musiikkivideoilla, ”Huligaani”, ”Raplaulajan vapaapäivä”, ”Täältä sinne”, ”Liekeissä”, ”Jos mä oisin sä”, ”Viihdyttäjä” ja ”Maanteiden kingi”. Cheekin kappaleiden lisäksi Brädi on vieraillut muun muassa Näkökulman, Maajoukkueen, A04:n ja MGI:n levyillä. Hän on myös mukana 5th Elementin julkaisemilla kokoelma-albumeilla. Brädi on ollut Namika Lahden pääkuuluttajana kotiotteluissa Lahden urheilutalolla.

Brädin ensimmäinen sooloalbumi *[[Repullinen hiittiä]]* julkaistiin toukokuussa 2010. Albumin tuotannosta vastaa kokonaan MGI ja sillä vierailee muun muassa Sami Saari. Brädi juonsi myös Radio Voimalla Oskarin ja Martinin kanssa ohjelmaa nimeltään Summerupfm. 6. kesäkuuta 2012 julkaistiin Brädin toisen sooloalbumin ensimmäinen single, ”Lämpöö”, jolla vierailee Redrama. DJ Luoman tekemä *Repullinen hiittiä* -albumin kappaleiden remixejä sisältävä mixtape *[[Repullinen remixejä]]* julkaistiin ilmaiseksi internetissä 4. elokuuta 2012. Toinen single, ”Happee” julkaistiin 26. lokakuuta 2012. Kappaleella vierailee Illi. Brädin toinen *[[Näis kengis]]* -niminen albumi julkaistiin 7. joulukuuta 2012. Albumilla vierailevat Redraman ja Illin lisäksi muun muassa SP ja Kalle Kinos. *Näis kengis* sijoittui Suomen virallisen albumilistan sijalle 39. Vuonna 2013 Brädi vieraili kristillisen Immanuelin albumilla *[[Jumalanmiehii]]* kappaleessa ”Matkalla”. Brädin kolmas pitkäsoitto *[[III (Brädin albumi)|III]]* julkaistiin 16. toukokuuta 2014. Se nousi Suomen virallisen albumilistan neljännelle sijalle.

Brädi juontaa Tuomas Kauhasen kanssa musiikkiaiheista *Taakka*-podcastia, jossa he haastattelevat podcastissa vierailevia artisteja.

## Yksityiselämä

Brädin isä on yleisurheiluvalmentaja ja -manageri Jukka Härkönen. Brädi on pelannut koripalloa II-divisioonassa ja harrastanut myös jalkapalloa ja jääkiekkoa. Koripallon parissa hän on toiminut myös Namika Lahden otteluiden kuuluttajana ja Lahti Basketballin hallituksen jäsenenä.

Brädi meni kesällä 2013 naimisiin Mira Räsäsen kanssa ja he jättivät yhteisen avioerohakemuksen lokakuussa 2018. Brädi kihlautui helmikuussa 2020.  

## Diskografia

* *[[Repullinen hiittiä]]* (2010)
* *[[Näis kengis]]* (2012)
* *[[III (Brädin albumi)|III]]* (2014)

## Lähteet

## Aiheesta muualla
* Brädi Meteli.net-sivustolla
Lumisadepallo

**Lumisadepallo** (muita nimityksiä **lumihiutalepallo**, **pyrypallo**, **lumiakvaario**, **maisemakupla** ja **talvitalismaani**) on koriste-esine, joka jäljittelee lumisadetta. Se on läpinäkyvä lasinen tai muovinen kuula, jonka sisällä on vettä ja siinä valkoisia hiukkasia. Kuulan pohjalla on maisema tai hahmo, esimerkiksi nallekarhu tai joulupukki. Kun kuulaa ravistaa, hiukkaset leijuvat ympäriinsä ja näyttävät maisemassa satavalta lumelta. Palloon voi sisältyä myös soittorasia.

## Lähteet

## Aiheesta muualla
USB-modeemi

**USB-modeemi** eli **nettitikku** (joissakin yhteyksissä myös **mokkula**) on USB-liitäntäinen, ulkoinen, langattomaan matkapuhelinverkkoon kytkeytyvä modeemi tai laajakaistaverkkosovitin, joka esimerkiksi UMTS-verkossa käyttää HSPA-yhteyttä ja GSM-verkossa EDGE-yhteyttä. Mokkula -nimitystä käyttää nykyisin lähinnä DNA, jolla se on kämmenenkokoisen modeemin markkinointinimi. Muut teleyhtiöt käyttävät termiä *nettitikku* ja tietotekniikan termitalkoot -projekti suosittaa termiä *USB-modeemi*. 

Tulee kuitenkin nähdä ero termin "USB-modeemi" ja 3G-modeemin välillä. Termi "USB-modeemi" kertoo vain sen, että modeemi liitetään tietokoneeseen USB-tekniikalla, kun taas 3G-modeemi on modeemi joka yksinkertaisesti ilmaistuna käyttää tiedonsiirtoon matkapuhelinverkkoa. Myös nykyaikaisissa kiinteän verkon laajakaistamodeemeissa on USB-liitäntä.

DNA jätti hakemuksen Mokkula-tavaramerkistä 2007 lokakuussa, mutta patentti- ja rekisterihallitus katsoi mokkulan olevan yleisnimi eikä tavaramerkki, eikä siten rekisteröitävissä tavaramerkiksi.

## Katso myös
*HSDPA

## Lähteet

## Aiheesta muualla
QPR Software

**QPR Software Oyj** on vuonna 1991 Oulussa perustettu suomalainen pörssiyhtiö. Yhtiön pääkonttori sijaitsee Helsingissä ja sillä on toimipiste Oulussa. QPR Software tarjoaa asiantuntijapalveluja ja ratkaisuja toiminnan johtamiseen ja kehittämiseen sekä muutoshankkeiden ja operatiivisen toiminnan tukemiseen. QPR toimittaa yli 50 maassa strategian toimeenpanon, tulos- ja prosessijohtamisen, prosessien louhinnan sekä kokonaisarkkitehtuurin ratkaisuja tukevia ohjelmistoja.

QPR Software Oyj:n osake noteerataan Nasdaq Helsingin päälistalla informaatioteknologia -toimialaluokan Pienet yhtiöt –sarjassa. Kaupankäynti osakkeella alkoi 8. maaliskuuta 2002. Listautumisannissa osakkeita merkitsi vain 20 sijoittajaa ja yritys joutui antamaan tulosvaroituksen. 

## Tuotteet
Yhtiön tuotteita ovat:
* QPR ProcessAnalyzer
* QPR EnterpriseArchitect
* QPR ProcessDesigner
* QPR BusinessPortal 
* QPR Metrics

## Lähteet
* QPR kotisivu (FI)
* QPR Sijoittajasivut

### Viitteet

## Aiheesta muualla
* QPR EnterpriseArchitect Gartnerin sivuilla
* QPR ProcessAnalyzer Gartnerin sivuilla
Hämmästyttävät tarinat

**Hämmästyttävät tarinat** eli **Steven Spielbergin hämmästyttävät tarinat** (*Amazing Stories*) on yhdysvaltalainen, NBC-yhtiölle vuosina 1985–1987 tuotettu televisiosarja. Sarjan 45 jakson komediaa, kauhua, draamaa ja jännitystä sisältävät tarinat kertovat yliluonnollisista tapahtumista. Rakenteeltaan sarja muistuttaa *[[Hämärän rajamailla]]* -sarjaa, mutta sillä ei ollut Rod Serlingin tapaista juontajaa.

Sarjan tuottanut ja ideoinut Steven Spielberg ohjasi itse kaksi jaksoa, muita ohjaajia olivat muun muassa Clint Eastwood, Martin Scorsese, Joe Dante ja Tobe Hooper. Käsikirjoittajista mainittakoon Frank Deese ja Rockne S. O'Bannon.

Sarjaa esitettiin Suomessa vuonna 1987. Jaksot olivat myös 8:ssa episodielokuvissa, joita esitettiin Filmnet-maksu-tv:ssä noin vuonna 1990.

## Katso myös
* Amazing Stories -lehti

## Lähteet
* 

### Viitteet
Gianluca Bortolami

**Gianluca Bortolami** (s. 28. elokuuta 1968) on italialainen maantiepyöräilijä. Hän voitti muun muassa Flanderin ympäriajon vuonna 2001, Züri-Metzgeten 1994 ja yhden etapin Ranskan ympäriajossa 1994. 

Bortolami jäi kiinni kortisonista vuonna 2003.

## Lähteet
Franz Josef Jung

**Franz Josef Jung** (s. 5. maaliskuuta 1949) on saksalainen kristillisdemokraattinen poliitikko. Hän toimi Saksan puolustusministerinä 2005–2009 ja työministerinä loka-marraskuussa 2009.

Suoritettuaan asepalveluksensa Jung opiskeli lakia Mainzin yliopistossa. Ammatiltaan hän on asianajaja ja notaari. Poliittisella urallaan hän on toiminut useissa viroissa Hessenin osavaltiossa. Saksan liittopäiville hänet valittiin vuoden 2005 vaaleissa.

Angela Merkelin ensimmäisessä hallituksessa Jung oli puolustusministerinä. Hänestä tuli Merkelin II hallituksen työministeri. Jung joutui eroamaan tehtävästä 27. marraskuuta 2009 ja työministeriksi nimitettiin Ursula von der Leyen. Jungin ollessa puolustusministerinä Saksan joukot johtivat Afganistanissa Kunduzin iskua, jossa kuoli 69 talibania ja 30 siviiliä. Jung kielsi pitkään tienneensä siviiliuhreista. Vasta 26. marraskuuta 2009 hän myönsi puheessaan parlamentille nähneensä raportin, joka vahvisti siviilien kuolemat.

## Lähteet

## Aiheesta muualla

* Jungin verkkosivut
David Scarboro

**David Timothy Scarboro** (3. helmikuuta 1968 – 27. huhtikuuta 1988) oli brittiläinen näyttelijä. Hän tuli 1980-luvulla tunnetuksi roolistaan (Mark Fowler) televisiosarjassa *[[EastEnders]]*.

Scarboro kuoli 20-vuotiaana pudottuaan Beachy Headilta. Vaikka hänen tiedetään kärsineen masennuksesta, on epäselvää, oliko tapahtunut onnettomuus vai itsemurha.
Olavi Lahtela

**Olavi Aleksanteri Lahtela** (3. kesäkuuta 1915 Kemijärvi – 29. joulukuuta 1968 Helsinki) oli suomalainen poliitikko ja maalaisliittolainen (myöh. keskustalainen) ministeri ja kansanedustaja.

## Henkilöhistoria
Lahtelan vanhemmat olivat maanviljelijä, kansanedustaja Matti Lahtela ja Briita Kaisa Heikkilä. Hän suoritti kadettikoulun 1941, palveli puolustusvoimissa ja jäi sotien jälkeen kapteenina reserviin. Hän toimi pioneerikomppanian päällikkönä ja prikaatin pioneerikomentajana. Vuonna 1965 hänet ylennettiin majuriksi. Hän oli avioliitossa vuodesta 1936 kirjailija Meeri Kyllikki Kallaksen (1917–1979) kanssa. Kirjailija Markku Lahtela sekä elokuvaohjaaja ja -käsikirjoittaja Atro Lahtela ovat hänen poikiaan. SDP:n entinen puoluesihteeri Mikael Jungner on hänen tyttärenpoikansa. Kirjailija Silvo Lahtela ja näyttelijä Johannes Lahtela ovat hänen pojanpoikiaan.

Olavi Lahtelan puoliso Kyllikki Kallas herätti 1950-luvun lopulla huomiota Maalaisliiton silloista puoluesihteeriä Arvo Korsimoa ja eräitä muitakin puolueen näkyviä henkilöitä parodioineella näytelmällään *Herra puoluesihteeri*. Näytelmän ensiesitys oli Suomen Kansallisteatterissa keväällä 1958. 

## Poliittinen ura
Lahtela toimi kansanedustajana 22.7.1958–29.12.1968 sekä ministerinä 1.11.1963–17.12.1963 kulkulaitosten ja yleisten töiden ministeriössä. Lisäksi hän toimi presidentin valitsijamiehenä neljä kertaa. Eduskunnan täysistunnossa Olavi Lahtela sai dramaattisesti kesken puheen pitämisen sairauskohtauksen, joka johti paikalla olleiden lääkärikansanedustajien antamasta ensiavusta huolimatta kuolemaan.

## Lähteet

## Aiheesta muualla
*
Kaupunki (täsmennyssivu)

**Kaupunki** voi tarkoittaa seuraavia asioita:

* Kaupunki on maantieteellisessä mielessä ympäröivästä maaseudusta selvästi erottuva asutuskeskittymä
* Suomen kaupungit käsittelee Suomen kaupunkeja sekä hallinnollisena että maantieteellisenä käsitteenä
* Kaupunki oli kauppalan ja maalaiskunnan ohella Suomessa ja Ruotsissa yksi kuntamuoto 1970-luvulle asti; nykyään se on pelkkä nimitys ilman oikeudellista merkitystä
* Kaupunki EP on suomalaisen punkrock-yhtye Loose Prickin EP-levy
Kim Possible: Seikkailu ajassa

**Kim Possible: Seikkailu ajassa** (*Kim Possible: A Sitch in Time*) on vuonna 2003 ilmestynyt animaatioelokuva. Elokuva on jatkoa ''Kim Possible'' -animaatiolle, jonka pääosissa esiintyvät Christy Carlson Romano, Will Friedle ja Nancy Cartwright.

## Elokuvan juoni

Elokuva alkaa kun Shego, Tohtori Traagi, Apina Nyrkki ja Duff Killagan varastavat maagisen apina patsaan, jolla voi kulkea ajassa. Sen avulla Shego, Tohtori Traagi, Duff Killigan ja Apina Nyrkki voivat liikkua ajassa taakse ja eteenpäin. Konnat voivat siis esimerkiksi muuttaa ajan kulkua ja valloittaa maailman. Teinisankari Kim Possible ja Ron Stoppable kuulevat asiasta ja aikovat pysäyttää konnat. Kimiä ja Ronia auttavat Rufus 3000 ja hänen armeijansa tulevaisuudesta.
Kalevankangas (Mikkeli)

**Kalevankangas** on Mikkelin kolmas kaupunginosa. Sen nimi vahvistettiin vuonna 1951. Kaupunginosassa toimii Kalevankankaan koulu. 

Kalevankankaalla sijaitsevat Mikkelin merkittävimmät urheilun mahdollistavat paikat, kuten Saimaa Stadiumi -monitoimiareena, Kalevankankaan kaksi jäähallia, useiden kilometrien pituiset pururadat, joissa on talvisin hiihtoladut, Mikkelin ravirata, jossa sijaitsee myös kaksi jalkapallokenttää, sekä tennis-, salibandy-, squash- ja kuplahalli.

## Lähteet
Hair (elokuva)

**Hair** on suosittuun *[[Hair]]*-musikaaliin (1967) perustuva elokuva vuodelta 1979. Elokuvan ohjasi Miloš Forman ja pääosissa ovat John Savage (maalaispoika Claude), Treat Williams (hippijoukon johtaja Berger), Beverly D’Angelo (hippeihin liittyvä ylhäisötyttö Sheila) ja Annie Golden (raskaana oleva hippityttö Jeannie). 

Forman jätti tiettyjä musikaalin lauluja pois ja muutti juonta. Tärkeimmät muutokset koskevat Claude Bukowskin taustaa ja elokuvan loppuratkaisua.

Myöhemmin tuotantoyhtiö leikkasi elokuvasta rajusti lyhennetyn version ja levitti sitä televisiossa ohjaajan vastustuksesta huolimatta.

## Juoni
Maalaispoika Claude tulee New Yorkiin muutamaksi päiväksi ennen lähtöään koulutusleirille ja sieltä Vietnamin sotaan. Hän tutustuu hippijoukkoon, joka esittelee hänelle elämää, huumeita ja maailmankatsomustaan. Joukkoon liittyy myös varakkaan perheen Sheila-tytär. Vaiheikkaiden päivien jälkeen Claude lähtee joukon vastusteluista huolimatta sotilasleirille. Hipit lähtevät tapaamaan häntä, ja Berger ja Claude vaihtavat paikkoja, jotta Claude voisi vielä kerran tavata Sheilan. Näiden tapaillessa tulee lähtökäsky, Berger joutuu Vietnamiin ja saa surmansa.

## Vastaanotto

*Hair* sai Golden Globe -ehdokkuuden parhaan musikaali- tai komediaelokuvan sarjassa, minkä lisäksi Treat Williams oli ehdolla vuoden miestulokkaan sarjassa.

*[[Helsingin Sanomat|Helsingin Sanomien]]* Helena Ylänen kehui uutuuselokuvaa viihdyttävän raisuksi ja railakkaaksi mutta ihmetteli, miksi se on tehty vain 10 vuotta hippiaikojen jälkeen, aikana jolloin rock oli jakaantumassa viihteelliseen diskoon ja ”uusrahvaanomaiseen” punkiin, kahteen suuntaan poispäin *Hairin* linjoilta. Ainoa yritys ratsastaa 1970-luvun lopun elokuvatrendillä, Vietnamin sotaan joutumisen muistelulla, epäonnistuu Yläsen mielestä pahasti: ”Kuljetuskone Herkuleksen kitaan marssivat pelokkaat sotilaat ja loppunäkymät sankarihaudoilla laulavista jälkeenjääneistä ovat tyylillisesti liian raskas lasti näin kevyen elokuvan kantaa.” *Iltalehden* Heikki Eteläpään mukaan *Hair* on tepsivää viihdettä, mutta myös räiskyvää satiiria ja kansantajuista sosiologista historiankirjoitusta 1960-luvun lopun Amerikan jakautuneisuudesta porvarilliseen yltäkylläisyyteen ja kukkaislasten idealismiin. Asko Alanen piti elokuvan finaalivaiheita kaikkien aikojen tunnekuohuisimpina musiikkielokuvakohtauksina. Hän kuvasi *[[Video-opas|Video-oppaassa]]* elokuvan musiikkisovituksia kankeiksi, mutta kehui Twyla Tharpin tanssikoreografioita ja antoi *Hairille* neljä tähteä viidestä, mikä vastaa sanallista arviota ”erinomainen”.

*[[The New York Times]]in* kriitikot valitsivat *Hairin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Keho aseena

**Keho aseena** (*Human Weapon*) on yhdysvaltalainen kamppailulajeihin ja niiden historiaan perustuva ohjelma, jota juontavat MMA-vapaaottelija Jason Chambers ja painija/henkivartija Bill Duff. Nämä kaksi taistelulajeihin perehtynyttä miestä kiertelevät ympäri maailmaa esitellen yleisiä, toisinaan varsin erikoisia kamppailulajeja. Sarjaa esitettiin Suomessa lauantai-iltaisin JIM-kanavalta. Ohjelmaa esitettiin Yhdysvalloissa vuonna 2007.

## Jaksot
Kalevankangas

**Kalevankangas** viittaa muun muassa seuraaviin:

* Kalevankangas, kaupunginosa Mikkelissä
* Kalevankankaan jäähalli, jäähalli Mikkelissä
* Kalevankangas, harju Tampereella
* Kalevankankaan hautausmaa, hautausmaa Tampereella
* Kalevankankaan taistelu, Suomen sisällissodan taistelu Tampereella
* Kalevankankaan vankileiri, Suomen sisällissodan vankileiri Tampereella
Brigitte Zypries

**Brigitte Zypries** (s. 16. marraskuuta 1953 Kassel) on saksalainen sosiaalidemokraatti (SPD). Hän toimi sekä Gerhard Schröderin toisen hallituksen että Merkelin I hallituksen oikeusministerinä vuosina 2002–2009. Saksan liittopäiväedustajana Zypries on toiminut vuodesta 2005.

Koulutukseltaan Zypries on juristi. Hän opiskeli lakia vuosina 1972&ndash;1977 Gießenissä.

## Aiheesta muualla

*Zypriesin kotisivu 
*Zypries Bundestagin sivuilla
Loeb Classical Library

**Loeb Classical Library** on Harvard University Pressin julkaisema kirjasarja, jossa julkaistaan merkittäviä antiikin kreikkalaisia ja latinankielisiä teoksia. Tekstit on julkaistu niin, että kreikan- tai latinankielinen alkuteksti löytyy jokaisen aukeaman vasemmanpuoleiselta sivulta, ja sananmukainen englanninkielinen käännös oikeanpuoleiselta sivulta.

Julkaisusarjan perusti ja sitä rahoitti alun perin James Loeb. Ensimmäiset niteet toimittivat T. E. Page, W. H. D. Rouse ja Edward Capps, ja ne julkaisi William Heinemann and company vuonna 1912. Tämän jälkeen on julkaistu kymmeniä uusia niteitä, ja vanhempia käännöksiä on myös uusittu useita kertoja. Harvard University Press on julkaissut sarjaa vuodesta 1989. Viime vuosina on julkaistu vuosittain neljästä viiteen uutta tai uudelleen toimitettua nidettä.

Sarja on tarkoitettu antiikin aikaisten tekstien saattamiseksi suuren yleisön saataville. Se ei kuitenkaan ole varsinaisesti tarkoitettu tutkijoille, koska alkuteksteistä puuttuu kriittinen apparaatti, eikä myöskään aivan tavallisille lukijoille, koska tekstien kieliasussa on pyritty enemmän sananmukaisuuteen kuin kielen sujuvuuteen.

Sarjassa kreikankielisten niteiden kannet ovat vihreät ja latinankielisten niteiden punaiset. Vuonna 2001 Harvard University Press alkoi julkaista lisäksi *I Tatti Renaissance Library* -nimistä sinikantista sarjaa, jossa julkaistaan alkukielisiä (yleensä latinankielisiä) teoksia keskiajalta ja renessanssiajalta.

## Lähteet

* 

## Aiheesta muualla

* The Loeb Classical Library  
* Loebolus  - sarjan vanhempia niteitä PDF-muodossa  
* Loeb, James: The Loeb Classical Library: a word about its purpose and scope (1912)
Electric Funeral

**Electric Funeral** on B-puolen avauskappale Black Sabbathin levyllä *[[Paranoid]]*.

Kappale alkaa raskaalla, naukuvalla riffillä jossa käytetään paitsi kitarassa myös bassossa normaalia enemmän wahwah-pedaalia. 

Sanoitus on Geezer Butlerin kolkkoa näkyä tulevaisuudesta. Kappale on aikakaudelleen eli jo lähestyvälle hippiajan lopulle (1970) tyypillinen näkemys ydintuhosta, jonka pelättiin - ei niin vahvasti kuin kymmenisen vuotta aiemmin - odottavan aivan nurkan takana: luottamus siihen, että korkeampi mahti estää tuhon viime hetkellä, paistaa viimeisestä säkeistöstä vahvana - aivan kuin ydinkauhu paistaa ensimmäisestä. 

## Lähteet
* Nuottivihko Black Sabbath
* **Black Sabbath rules!**  *Melody Maker* 3/71, George Tremlentt

## Aiheesta muualla
Black Sabbath - Electric Funeral - Live 1999 YouTubessa
Häntälä (Halikko)

**Häntälä** on kylä Halikossa Salossa. Kylän pääalue sijaitsee Ahtialan eteläpuolella Halikonjoen ja Kuninkaantien välissä.

Häntälä on kuulunut suomalaisen vero-oikeuden piiriin, joten kylä on perustettu viimeistään 1200-luvulla. Vuoden 1540 maakirjan mukaan kylä oli yksinäistila, joka toimi vuosisadan lopusta lähtien nimismiehentalona. Näin kylästä kehittyi lähialueen käräjäpaikka ja talon yhteyteen perustettiin kestikievari. 1700-luvulla Häntälän yksinäistilasta muodostettiin ratsutila. Häntälän isojaosta ei ole jäänyt todisteita, mutta muiden aineistojen perusteella Häntälän talo on aina sijainnut samalla paikalla.

Ahtialan puolella sijaitsevassa Häntälän koskessa sijaitsi Häntälän mylly, jonka rauniot ja pato ovat edelleen paikallaan. Myllyä käyttivät myös muiden kylien asukkaat. Kylän läpi kulki Rantarata ennen radan oikaisua, ja kylässä oli oma Häntälän seisake.

## Lähteet
Oxford Classical Texts

**Oxford Classical Texts** eli **Scriptorum Classicorum Bibliotheca Oxoniensis** on Oxford University Pressin julkaisema teossarja, jossa julkaistaan antiikin kreikkalaisia ja latinankielisiä teoksia alkukielillä kriittisellä apparaatilla varustettuna. Sarjassa ei kuitenkaan yleensä ole julkaistu luonnontieteellisiä ja matemaattisia teoksia.

Koska teossarja on tarkoitettu ennen kaikkea tutkijoille ja klassillista filologiaa vakavasti opiskeleville, kirjojen esipuheet ovat olleet perinteisesti latinaksi, eikä teoksissa ole käännöksiä eikä selityksiä, niin että kirjat ovat klassisilla kielillä alusta loppuun saakka. Joissakin uudemmissa niteissä, alkaen Sofokles-niteestä (1990), perinteestä on poikettu ja niteissä on myös englanninkielinen johdanto.

## Katso myös

* Bibliotheca Teubneriana, samantyyppinen sarja
* Collection Budé, ranskankielisiä käännöksiä
* Loeb Classical Library, englanninkielisiä käännöksiä

## Aiheesta muualla

* Oxford Classical Texts, Oxford University Press
Synekdokee

**Synekdokee** on kielikuva jossa:
* Osaa tarkoittavalla sanalla viitataan suurempaan kokonaisuuteen
* Kokonaisuutta tarkoittavalla sanalla viitataan sen osaan
* Yleisemmällä käsitteellä viitataan erityisempään
* Erityisemmällä käsitteellä viitataan yleisempään
* Ainetta tarkoittavalla sanalla viitataan siitä tehtyyn esineeseen

## Esimerkkejä

* Osaa tarkoittava sana viittaa suurempaan kokonaisuuteen
** ”Ihminen on erehtyväinen”, kaikki ihmiset voivat erehtyä.
** ”Lounas maksaa euron per nenä”, lounas maksaa euron henkilöä kohti
* Kokonaisuutta tarkoittava sana viittaa osaan
** ”Suomi päätti osallistua Naton nopean toiminnan joukkoihin”, Suomen hallitus päätti
** ”Ammuin lippaan”, Ammuin lippaallisen verran luoteja (muttei itse lipasta)
* Yleisemmällä käsitteellä viitataan erityisempään
** ”Käytä päätäsi”, käytä aivoja ajattelemiseen
** ”Amerikka”, Amerikan Yhdysvallat
* Erityisemmällä käsitteellä viitataan yleisempään
** ”jokapäiväinen leipä”, päivittäinen ruoka
** ”Juudas”, petturi
* Ainetta tarkoittava sana viittaa siitä tehtyyn esineeseen
** ”Lasi”-sanalla viitataan tietyntyyppiseen juoma-astiaan, vaikka se olisikin valmistettu jostain muusta aineesta, esimerkiksi muovista.
** ”parketti”, tanssilattia
Radosław Sikorski

**Radosław Tomasz "Radek" Sikorski** (s. 23. helmikuuta 1963 Bydgoszcz) on puolalainen konservatiivipoliitikko, toimittaja ja Puolan ulkoministeri vuodesta 2023. Hän on aiemmin toiminut Puolan puolustusministerinä 2005–2007 ja ulkoministerinä 2007–2014. Hänet valittiin Vuoden 2019 vaaleissa  Euroopan parlamenttiin, jossa hän toimi vuoteen 2023.

## Elämä ja ura
Sikorski toimi nuoruudessaan Solidaarisuus-liikkeessä. Vuonna 1981 hän jäi Puolan poliittisen ilmapiirin vuoksi työ- ja lomamatkaallaan Britanniaan. Hän opiskeli Oxfordin yliopiston Pembroke Collegessa filosofiaa, valtio-oppia ja taloustiedettä 1983–1986 suorittaen kandidaatin tutkinnon. Hän sai Britannian kansalaisuuden vuonna 1984.

Vuosina 1986–1989 Sikorski toimi The Observerin, The Spectatorin ja The Sunday Telegraph -lehtien sotakirjeenvaihtajana Afganistanissa ja Angolassa. Sikorski haastatteli muiden muassa Jonas Savimbia ja Gulbuddin Hekmatyaria. Hän voitti Afganistanissa ottamastaan valokuvasta vuoden 1988 World Press Photo -palkinnon Spot news -sarjassa. Vuosina 1988–1990 hän oli myös National Review’n ulkomaankirjeenvaihtaja.

Vuonna 1990 Sikorski toimi Rupert Murdochin neuvonantajana Puolassa tehdyissä investoinneissa. Hän palasi Puolaan vuonna 1992. Sikorski oli tukenut Lech Wałęsaa presidentiksi. Hän pääsi varapuolustusministeriksi Jan Olszewskin hallitukseen ja oli varaulkoministerinä Jerzy Buzekin hallituksessa.

Vuosina 2002–2005 Sikorski oli tutkijana yhdysvaltalaisessa American Enterprise Institutessa Washingtonissa sekä New Atlantic Initiativen johtajana. Hän palasi Puolaan puolustusministeriksi 2005. Hän erosi tehtävästä 5. helmikuuta 2007. Eron syyksi arveltiin erimielisyyksiä pääministeri Jaroslaw Kaczyńskiin ja sotilastiedustelun päällikön Antoni Macierewiczin kanssa. Sikorski erosi Laki ja oikeus -puolueesta ja siirtyi Kansalaisfoorumiin vuoden 2007 vaaleissa. Vaalien jälkeen hänestä tuli Donald Tuskin hallituksen ulkoministeri.

Sikorski tunnetaan Yhdysvaltain ystävänä ja Venäjän arvostelijana. Hän tuki Puolan jäsenyyttä Natossa ja Euroopan unionissa. Sikorski vertasi puolustusministerinä kirjoituksessaan Financial Times -lehdessä 29.5.2007 Venäjän–Saksan kaasuputkihanketta Molotov–Ribbentrop-sopimukseen. Venäjä, Saksa ja Euroopan komissio tuomitsivat väitteet. 20. elokuuta 2008 Sikorski allekirjoitti sopimuksen Puolaan sijoitettavasta Yhdysvaltain ohjuspuolustuksen ohjustukikohdasta.

### Yksityiselämä
Sikorski on naimisissa yhdysvaltalaisen historioitsija-toimittaja Anne Applebaumin kanssa.

## Lähteet

## Aiheesta muualla

* Virallinen kotisivu
*
WWJ

**WWJ** on yhdysvaltalainen radioasema Detroitissa Michiganissa, joka aloitti toimintansa nimellä 8MK 20. elokuuta 1920. Se on oman ilmoituksensa mukaan maailman ensimmäinen säännöllistä ohjelmaa lähettävä radioasema.

## Historia
Aseman perusti Scrippsin perhe nimellä 8MK. Sen ensimmäinen lähetys alkoi kello 8.15 Detroit News Buildingin tiloista sanoilla "*This is 8 MK calling*". Ensimmäinen lähetys kuultiin arviolta 30 kodissa Detroitissa. Aseman omisti Detroit Evening News -lehti, jonka James Edmund Scripps oli perustanut 1873. Hän kiinnostui radiotoiminnasta 1902 kuultuaan kokeellista Thomas E. Clarkin langatonta lähetystä. Hän osallistui poikansa William Edmund Scrippsin kanssa yksityiseen näytökseen, jossa Clark esitteli heille langatonta morse-koodin lähettämistä. He myös rahoittivat Clarkin tutkimustyötä.

William-pojasta tuli innokas radioharrastaja 1918, josta 8MK sai alkunsa. J.E. Scripps oli kuollut jo 1906, mutta lehtiyhtiö oli suopea entisen johtajansa pojan kokeiluille.

13. lokakuuta 1921 asema sai kaupallisen luvan ja sen tunnukseksi tulivat kirjaimet *WBL*. 3. maaliskuuta 1922 aseman tunnukseksi vaihtui nykyisinkin käytössä oleva *WWJ*. Nykyisin aseman omistaa CBS.

## Lähteet

## Aiheesta muualla
* Radioaseman sivusto
WBL

**WBL** voi olla
* Women's Professional Basketball League, vuosina 1978–81 toiminut ensimmäinen yhdysvaltalainen naisten ammattilaiskoripalloliiga
* World Basketball League, pohjoisamerikkalainen vuosina 1988-92 toiminut ammattilaiskoripalloliiga
* Detroitilaisen WWJ-radioaseman entinen nimi
AccorHotels

**AccorHotels** (vuoteen 2015 **Accor**) on ranskalainen hotelli- ja ravintola-alan yritys. Yhtiön tunnetuimpia hotelli- ja motelliketjuja ovat Sofitel, Novotel, Ibis, Etap ja Formule 1. Accorilla on yli 4&nbsp;000 hotellia 90 eri maassa. 

AccorHotels oli 461&nbsp;719 huoneellaan vuonna 2014 maailman kuudenneksi suurin hotelliyhtiö .

Vuonna 2015 AccorHotels ilmoitti ostavansa kanadalaisen FRHI Hotels & Resorts -yhtiön ja sen luksushotelliketjut Fairmont, Raffles ja Swissôtel. Kauppa saatiin päätökseen kesällä 2016. Accor aikoo sulauttaa FRHI:n kolme hotelliketjua perustettavaan Accor Luxury Brands -yksikköön. Yksikön luksushotelliketjuja ovat silloin Raffles, Fairmont, Sofitel Legend, So Sofitel, Sofitel, MGallery by Sofitel, Pullman ja Swissôtel.

## Lähteet

## Aiheesta muualla

* AccorHotels Group
Jussi Jaakonaho

**Jussi Petter Jaakonaho** (s. 25. marraskuuta 1970 Haapajärvi) on suomalainen kitaristi, äänitetuottaja, miksaaja ja äänittäjä. Hän on soittanut muun muassa Ismo Alangon,  Jonna Tervomaan, Siiri Nordinin ja Tuure Kilpeläisen yhtyeissä, The Latebirds -yhtyeessä sekä kokoonpanossa Trio Paula Vesala, Jussi Jaakonaho, Jaakko Murros.

Kitaristina Jaakonaho on itseoppinut. Hän suoritti Sibelius-Akatemian äänittäjä- ja tuottajakurssit vuosina 1994–1996. Tuottajana hän tuli laajempaan tietoisuuteen vuonna 1998 tuotettuaan Jonna Tervomaan esikoisalbumin ja on sen jälkeen työskennellyt tasaiseen tahtiin tuottaen keskimäärin kaksi kokopitkää albumia vuodessa.

Jaakonaho on toiminut lisäksi luennoitsijana alan oppilaitoksissa kuten Sibelius-akatemiassa, Tampereen ammattikorkeakoulussa, Helsingin Pop & Jazz Konservatoriossa sekä Tampereen konservatoriossa.

Säveltäjänä Jaakonaho on toiminut Jonna Tervomaalle, Jo Hopelle ja Koop Arposelle.

## Palkinnot
* Emma-palkinto: Vuoden tuottaja 2004
* Teosto-palkinto 2007

## Lähteet

## Aiheesta muualla
*www.jussijaakonaho.com
*Suomirockin kestotähtien tuottaja Jussi Jaakonaho teki ensilevynsä keski-ikäisenä: ”Nuorisomusiikkia tekevät 50-vuotiaat ovat arveluttavia” Helsingin Sanomat 29.8.2017.
Drag king

**Drag king** on drag-taiteilija, joka pukeutuu miehisiin vaatteisiin ja ilmentää hypermaskuliinisuutta sekä miessukupuolen stereotypioita. Tyypillinen drag king -esitys koostuu tanssista ja laulusta tai playback-esiintymisestä. Drag kingit esittävät yleensä liioitellun machoja mieshahmoja tai imitoivat tunnettuja miehiä, kuten Elvis Presleytä.

1800-luvun lopussa ja 1900-luvun alussa useita drag kingejä nousi brittiläisten variatee-teattereiden myötä julkisuuteen, ja naisten esiintyminen miesrooleissa jäi perinteeksi englantilaisessa pantomiimissa. 2000-luvulla drag kingit alkoivat saada enemmän huomiota ja nousta näkyvyydessä drag queenien kaltaiseen maineeseen. Suomalaisia drag king-taiteilijoita ovat mm. Tamperelaiseen mansedrag-kollektiiviin kuuluvat Kiukkupussy ja Narri Koira. Suomalaisia drag king yhtyeitä on mm. neljästä drag-esiintyjästä koostuva Out of Sync, joka yhdistelee esityksissään tanssia, lipsyncia ja komediaa.

## Katso myös
*Ballroom-kulttuuri
*RuPaul’s Drag Race

## Lähteet

## Aiheesta muualla

* 
*
Peter Wyper

**Peter Wyper** (28. maaliskuuta 1861 Lanarkshire, Skotlanti, Iso-Britannia – k. syyskuu 1920 Strathaven, Skotlanti, Iso-Britannia) oli skotlantilainen *melodeon*-harmonikansoittaja, joka luultavasti teki maailman ensimmäisen harmonikkalevytyksen 1903. 

## Tausta
Peter Wyper syntyi Dalzielin kylässä Lanarkshiressä Peter ja Charlotte o.s. MacKenzien kolmanneksi lapseksi. Hänen isänsä oli hiilikaivostyöläinen. Myös hänen nuorempi veljensä Daniel Wyper tuli tunnetuksi melodeoninsoittajana.

Työskenneltyään itsekin hiilikaivoksilla veljekset halusivat nostaa sosiaalista asemaansa ja Peteristä tuli 1890-luvulla ompelukoneiden myyntimies, mikä osoittautui menestyksekkääksi uravalinnaksi. Hän avasi oman liikkeen Hamiltonin Cadzow Streetillä, jossa hän myi soittimia ja musiikkia.

## Ura
Wyper levytti aluksi tuotantoaan vahasylintereille. Hän ei osannut massatuottaa levyjä, joten hän levytti usealle äänityslaitteelle yht'aikaa tuottaakseen yhdestä sessiosta useamman kuin yhden levyn. Hänen tuotantoaan ei ole säilynyt, mutta esimerkiksi *Talking Machine News* -lehden toimittaja kirjoitti elokuussa 1903 Wyperin lähettäneen hänelle harmonikkalevyn, ja siteeraa lehdessä Wyperin kirjettä: "...Olen myynyt monta tällaista levyä paikallisesti, mutta koska minun pitää soittaa ja tehdä joka levy erikseen, pyytäisin opastusta, kuinka tehdä useampia kerrallaan. On niin monotonista soittaa samaa melodiaa yhä uudelleen."

Vuonna 1906 Wyper teki pari sylinterilevytystä Edison Recordsille. Vuonna 1907 hänen paikallinen tunnettuvuutensa ja levytyskokemuksensa herätti huomiota Columbia Recordsilla ja hän teki siitä lähtien veljensä kanssa noin 130 levytystä Columbialle. Wyperien levyjä myytiin myös Kanadassa, Australiassa, Meksikossa ja Skandinaviassa ja Columbia piti häntä ja Daniel-veljeä Pietro Deiron, Guido Deiron ja John Kimmelin veroisina harmonikkatähtinä aikanaan.

Wyper kuoli Strathavenissa 58-vuotiaana.

## Lähteet

## Aiheesta muualla
*Artikkeli Wyperin veljeksistä kuvan kera
*Peter ja Daniel Wyperin diskografiaa